ΑΘΗΝΑ 24/5/2018

ΑΡ. ΠΡΩΤ.: 343

**ΔΕΛΤΙΟ ΤΥΠΟΥ**

**Σοβαρός τραυματισμός συναδέλφου στο Ασκληπιείο Βούλας λόγω έλλειψης μέτρων ασφαλείας σε χώρους του Νοσοκομείου που πραγματοποιούνται έργα.**

Τη Τρίτη 22/5/2018 νωρίς το πρωί, συνάδελφος συμβασιούχος ΟΑΕΔ στο Ασκληπιείο Βούλας, έπεσε από τον τέταρτο όροφο στον τρίτο του κεντρικού κτιρίου του Νοσοκομείου, κάνοντας τη δουλειά του, "γλιτώνοντας" με κάταγμα στο μηριαίο.

Δυστυχώς! Θα μπορούσε να ήταν πολύ χειρότερα τα πράγματα, ωστόσο ας μην υποτιμάται και ο σοβαρότατος τραυματισμός!

Στο Ασκληπιείο Βούλας γίνονται έργα από δωρεές, χωρίς οι εργολάβοι να τηρούν τους όρους υγιεινής και ασφάλειας προφανώς! Τα πάντα, θυσία στον εντυπωσιασμό, στις κορδέλες των εγκαινίων! Ακόμα και το στοιχειώδες, ότι στα εργοτάξια, αποκλείεται η πρόσβαση λόγω επικινδυνότητας, δεν τηρήθηκε!

Πως προστατεύτηκε ο συνάδελφος;

Ποιός ήταν υποχρεωμένος να τον προστατέψει; Ευθύνες υπάρχουν; Θα αναζητηθούν; Ή δεν πειράζει; Μπροστά στην επικοινωνιακή ανάγκη να εμφανίσουμε έργα στα Δημόσια Νοσοκομεία, ας υπάρξουν και θύματα!

Υπουργείο Υγείας και Διοίκηση θα πρέπει να ‘χουν υπόψη τους, ότι δεν αρκούν τα έργα, χωρίς το ανθρώπινο κεφάλαιο, καθοριστικός παράγοντας και μάλιστα σε χώρους ζωτικής σημασίας, όπως τα Νοσοκομεία.

Η Υγεία ως Κοινωνικό Αγαθό ή ως προϊόν;;;;

ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ Ο ΓΕΝ.ΓΡΑΜΜΑΤΕΑΣ

ΜΙΧΑΛΗΣ ΓΙΑΝΝΑΚΟΣ ΧΡΗΣΤΟΣ ΠΑΠΑΝΑΣΤΑΣΗΣ